ཕ་སི་ཐེར་ནག་ལ་ནོ་པེལ་རྩོམ་རིག་བྱ་དགའ་ཐོབ་རྗེས་གཞན་གྱི་འཚེ་བ་ཐེབས་པའང་བློ་ལས་འདས་པ་ཞིག་ཁྱོན་ནས་མ་རེད།ཡིན་ནའང་སྐབས་དེར་ཐོག་དང་པོར་ངས་རྒྱལ་ཁབ་དེའི་མི་མ་ལུས་པ་གཞུང་ཕྱོགས་ནས་འགྲེང་གི་ཡོད་པ་མིན་པའང་ཤེས།ཚོགས་འདུའི་སྐབས་སམ།ཚགས་ཤོག་གང་རུང་དུ་ཕ་རི་ཐེར་ནག་ལ་ཉེས་པ་བཙུགས་ཏེ།རང་རློམ་ཆེ་པོས་ཁོའི་རྩོམ་དག་བཀླག་མ་མྱོང་ནའང་མ་བཀླག་པས་ཀྱང་དེ་དག་སྐྱུག་བྲོ་བ་ཞིག་ཡིན་པ་ཤེས་ཡོང་ཞེས་སྒྲོགངེད་ཅག་མི་བཞི་ཡིས་ཁོའི་སྙན་ངག་ལ་བློ་ཤོར་ཚུལ་གྱི་འཕྲིན་པ་ཞིག་སྤྲིངས།དེའང་གཞུང་ཕྱོགས་ཀྱི་སྦྲག་ཟམ་མ་ལག་ཏུ་མེད་པའི་སྙན་ངག་པར་བསྐུར་བ་ཡིན།ཧ་ལམ་ལོ་གཅིག་ལྷག་གི་རྗེས་སུ།ཕ་སི་ཐེར་ནག་གི་ཕེ་རེ་ཏེལ་ཀི་ནོཡི་གྲོང་མཐའི་གཞིས་ཁང་དུ་ང་རང་ཁོ་ལ་འཕྲད་ཐུབ་པ་བྱུང་།དེ་ནི་འཕྲད་ཐེངས་གཅིག་པུ་དེ་ཡིན།ཁ་བ་བབས་ཏེ་ནམ་ཟླ་གསལ་དྭངས་ངེར་ཡོད་པའི་ཉིན་དེར།སྐྱེས་པ་ལུས་ལ་སིའུ་ཐིལྷོད་ཆ་ཅན་ཞིག་གོན་པ།དབུ་སྐྲ་སྐྱ་བོར་གྱུར་ནའང་།རྣམ་རིག་གསལ་ཞིང་བཀྲ་བ་ཞིག་གིས་ང་དང་ངའི་ཟླ་བོ་ལ་སྒོ་ཕྱེས་ཏེ།གཞིས་ཁང་གི་ཉི་ཁྱམས་སུ་ཤིང་གི་ཅོག་ཙེ་ཞིག་གི་མདུན་དུ་སྡོད་དུ་བཅུག་པ་དང་།བགྲོ་བ་མགོ་བརྩམས་ཏེ་གླེང་གཞི་གཅིག་ནས་གཅིག་ལ་བསྒྱུར་ཅིང་།ཧ་ལམ་ངེད་ཅག་ལ་མིན་པར་ཁོ་རང་གིས་རང་ཉིད་ལ་བགྲོ་བཞིན་པ་དང་འདྲ།དེ་ལྟ་ནའང་ཁོའི་ལེ་ལོའི་བརྟུལ་ཞུགས་འཛིན་པའི་མིག་གིས་སྔར་བཞིན་དོན་མང་པོ་ཞིག་ལ་སྣང་བ་བྱུང་སོང་།ཁོའི་སྐད་ཆ་དག་ལ་མགོ་རྔ་མི་འདུག་ནའང་།བརྗོད་གཞི་གཉིས་ལྟེ་བ་རུ་བཟུང་ཡོད།གཅིག་ནི་བྱུང་ཟིན་པའི་དོན་གང་མང་ཞིག་གི་རྐྱེན་གྱིས་ཁོ་རང་བླང་དོར་གྱི་ཚད་གཞི་མི་འདྲ་བའི་འཇིག་རྟེན་ཞིག་ཏུ་འཚོ་ཐབས་མི་བྱ་ཐབས་མེད་ཡིན་ཅིང་།ཚགས་ཤོག་ཏུ་ཅི་ཞིག་སྨྲས་ཡོད་པ་དང་།ཐ་ན་གཞུང་ཕྱོགས་ཀྱིས་ཁོ་ལ་འཚེ་བ་ག་འདྲ་བཟོ་སྲིད་པའང་གལ་མི་ཆེ་བ་ཞིག་ཏུ་གྱུར་ཡོད་ཚུལ་དང་།ཅིག་ཤོས་ནི་མི་རྣམས་ཀྱིས་རྩོམ་རིག་གང་དེ་འདུ་ཤེས་འཛིན་སྟངས་དང་འདུ་ཤེས་འཛིན་སྟངས་མ་ཡིན་པ་དང་།ཀུན་སྤྱོད་དང་ཀུན་སྤྱོད་མ་ཡིན་པ་ཞེས་གཉིས་སུ་བཀར་བ་ནོར་ཡོད།དོན་ལ་རྩོམ་མཛེས་ཙམ་པདང་།རྩོམ་ཡང་དག་པ་གཉིས་སུ་མ་གཏོགས་ཕྱེ་ཡི་མེད།རིགས་སྔ་མ་དེ་རིག་པ་བཀྲ་ལ་སྤྲོ་བས་དོད་པ་ཞིག་ཡིན་སྲིད་པ་སྟེ་དཔེར་ན་ཐོ་མ་སི་མནལྟ་བུ་དང་།ཕྱི་མ་ནི་འཇིག་རྟེན་རང་རྐྱ་འཕེར་བ་འབའ་ཞིག་ཡིན་པ་སྟེ་ཏོ་སི་ཐོ་ཡེབ་སི་ཀེདང་ཧེ་མིང་ཝེགཉིས་ཀྱི་སྒྲུང་ལྟ་བུ་རེད་ཅེས་སྨྲས་སོང་།སྐབས་དེར་ཁོ་དང་ངེད་ཅག་ནང་བཞིནགདུང་ཅོང་སུ་ལ་དཀྲོལདངརྒད་པོ་དང་རྒྱ་མཚོགཉིས་བཀླགས་མ་ཐག་པ་ཡིན་འདུགཁོས་རང་གི་སྙན་ངག་དག་རྩོམ་མཛེས་ཙམ་པ་དང་།སྨན་པ་རི་ཝ་གོཁོ་ན་རྩོམ་ཡང་དག་པའི་ཁོངས་སུ་བསྡུས་ཤིང་།དེ་ལྟར་ཤོད་དུས་དོགས་ཀྱང་ཅུང་ཟོན་གྱི་འདུགང་ལྟ་བ་འདི་ལ་མི་འཐད་ཚུལ་བཤད་ནའང་ཁོའི་རིག་པ་མྱུར་ཅིང་བློ་གསར་འཕེལ་བས་འབྲས་བུ་མ་བྱུང་།གཞིས་ཁང་དང་ཁ་གྱེས་དུས་ངའི་ཟླ་བོས་དཀོན་མཆོག་གིས་མཁྱེན།ཁོ་ད་དུང་ལོ་ཉི་ཤུ་ལྷག་ལ་གསོན་ཐུབ་ཀྱི་འདུག་ཅེས་སྨྲས་སོང་ནའང་།ཟླ་བ་དྲུག་གི་རྗེས་སུ་ཁོ་སྐྲན་ནད་ཀྱི་དབང་གིས་ཕྱི་མའི་ཡུལ་དུ་ཆས་སོང་།